Свободна практика

SoftUni Fest 2020
2020-09-01 - 2020-09-02 | Software University, Учебна зала Deep Web, ул. "Тинтява" 15-17, ет. 1, София, Bulgaria
Специалист си в сферата на програмирането, дигиталния маркетинг или графичния дизайн. Новите предизвикателства и състезанията не само не те плашат, а напротив – в състояние са да извадят най-доброто от теб. Тогава събитието „SoftUni Fest 2020“ е твоето нещо. Ако се чувстваш уверен в своята област и искаш да покажеш уменията си на света, заяви участие. Няма възрастови ограничения, нито задължително изискване за отборна игра – ти решаваш дали да посрещаш предизвикателствата самостоятелно или в екип.
Не ти е необходима предварителна подготовка – темите за всяка от сферите се тегли на случаен принцип.
Регламент
Участваш в едно от следните направления:

Дигитален маркетинг – разработваш тема за стратегия на услуга или продукт.
Дизайн/криейтив – тема за дизайна на продукт/услуга.
Програмиране – създаваш приложение по задание.

Регистрирай себе си или своя отбор, за да участваш.
Наградата е на стойност 1000 лв., независимо в коя от категориите спечелиш първо място.
За кого е подходящо събитието

За програмисти, графични дизайнери и маркетолози, както и за всички, които не са професионалисти в областта, но имат добри познания в отделните направления.

Участието в състезанието е без такса, с предварителна регистрация.

Онлайн обучение „Промо кампании за електронни магазини. От планиране до анализ“
2020-09-04 19:00 - 21:00 (Europe/Helsinki)
Много собственици на малък онлайн бизнес сами се грижат за рекламните си кампании, поне в началото. Стремят се да определят целевата си аудитория и да насочват продуктите си към нея. Ако и ти поддържаш онлайн магазин и се опитваш да свършиш всичко сам, обученията, свързани с рекламните кампании в социалните мрежи, са ти от помощ. Полезен ще ти е и семинарът „Промо кампании за електронни магазини“. Гледай записа му, за да разбереш как да изградиш успешна кампания стъпка по стъпка. От лектора научаваш:

по кое време или в кой период е удачно да я пуснеш;
с какво се характеризират различните канали;
как да определиш бюджета си;
какви са особеностите на различните лендинг страници;
как да превърнеш посетителите в клиенти;
как да анализираш резултатите от кампанията.

За кого е подходящо събитието

За собственици на малък и среден бизнес, които сами се грижат за рекламните си кампании, както и за стартиращи маркетолози.

Лектор

Драгомир Драганов се занимава с онлайн маркетинг над 5 години, а към момента е част от екипа на Baby.bg.

Обучението е без такса, с предварителна регистрация.

Среща „Ask the professional: Financing & Fundraising“
2020-09-09 14:00 - 18:30 | WORKY, бул. Янко Сакъзов № 32, София, Bulgaria
Финансовите въпроси винаги са на дневен ред пред собствениците на бизнес. Ако ти самият искаш да привлечеш финансиране, посети тазмесечното безплатното събитие „Office Hours“ на WORKY. Целта на организаторите е посредством инициативата да свържат специалисти с потенциални клиенти, като помогнат и на едните, и на другите.
Как се случва това?
Всеки месец специалист в конкретна сфера представя себе си и своята дейност, а ти и останалите участници получавате безплатна консултация по свой бизнес казус.
През септември финансовият експерт Росица Чопева ти дава специализирани насоки и ти помага да научиш повече за набирането на финансиране.
За кого е подходящо събитието

За собственици на бизнес и членове на НПО.

Лектор

Росица Чопева е финансов консултант с над 15-годишен стаж. Работила е на ръководни позиции в различни български фирми.

Входът е свободен, с предварителна регистрация.

Среща-разговор „Малки стъпки - големи промени. Личните примери“
2020-09-09 19:00 - 21:00 | The Social Teahouse, ул. Преслав 53, Варна
Интересуваш ли се от състоянието на природата и планетата въобще? Замисляш ли се за отпадъка, който генерираш? Стремиш ли се да опазваш чиста средата, в която живееш? Ако отговорите на всички тези въпроси са положителни, събитието ще ти е интересно и полезно, защото те среща с други ангажирани граждани.
Посети „The Social Teahouse”, за да споделиш своя опит и за да разбереш как останалите хора поемат ежедневно своята лична отговорност в опазването на околната среда. Ще почерпиш идеи и вдъхновение и от участниците, и от лектора.
За кого е подходящо събитието

За всички, които се опитват да намалят генерирането на отпадък.

Лектор

Сабина Максимова е координатор мисия „Аз избирам чашата за многократна употреба” към ОЦОСУР (Обществен център за околна среда и устойчиво развитие).

Входът е свободен, с предварителна регистрация.

Обучение „Брандинг и реклама в социалните мрежи“
2020-09-10 13:00 - 16:00 | Индустриален и логистичен парк – Бургас, ул. Крайезерна 155, Бургас, Bulgaria
Ако си собственик на бизнес и сам се грижиш за поддръжката на страниците/профилите в социалните мрежи, със сигурност маркетинг обученията са ти от полза. Благодарение на тях научаваш как правилно да насочваш рекламните си кампании и да ангажираш аудиторията чрез публикации. Поредният полезен семинар на тема „Реклама в социалните мрежи“ се провежда в Бургас.
Посети го, за да разбереш:

какви са спецификите на социалните канали Фейсбук и Инстаграм и как да използваш мрежите, за да привличаш повече клиенти;
как да достигаш по-бързо и по-лесно до потребителите;
как да отличиш своя бранд от този на конкурентите, за да го направиш разпознаваем.

Всеки блок е разделен на теоретична и практическа част.
За кого е подходящо събитието

За собственици на малък бизнес, които сами създават рекламните си кампании в социалните мрежи.

Лектор

Роси Георгиева е лектор, Фейсбук специалист, брандинг консултант и създател на маркетинг агенция „Фейс Профитс“.

Входът е платен, с предварителна регистрация.

Уебинар „Блоговете могат повече“
2020-09-10 14:00 - 15:00
Ти си собственик на малък бизнес и наред с всички други задачи, се занимаваш с развитието на фирмения блог. Само дето не виждаш кой знае какъв резултат от усилията си. Посещенията са малко, потребителите бързо напускат сайта и не се зачитат дълго в полезните съвети, които им даваш. На път си да се откажеш. Не го прави, а помисли какво да промениш, за да привлечеш вниманието за по-дълго. Обучението на Жюстин Томс ще ти даде вдъхновение и полезни насоки по темата. С нея ще разисквате въпроси като

защо в действителност ти е необходим фирмен блог;
каква е ролята му в комуникационния микс;
как да го направиш успешен.

Лекторът споделя с теб реални примери за работещи блогове. В края на уебинара можеш да зададеш и въпросите си.
За кого е подходящо събитието

За копирайтъри и собственици на малък и среден бизнес, които сами се грижат за съдържанието в сайта си.

Лектор

Жюстин Томс е маркетинг експерт и създател на една от първите дигитални агенции „ABC Design & Communication“. Тя е лектор на множество дигитални събития, преподавател в НБУ и автор на няколко книги за марекетинг. Създател е и на медийна група „Аз медиа“.

Уебинарът е без такса, с предварителна регистрация.

Онлайн обучение „Netpeak Talks: Първите стъпки на SEO специалиста“
2020-09-16 19:00 - 20:30
Имаш собствен сайт и сам се грижиш за оптимизирането му. Интернет предлага голям ресурс от видеа и статии за SEO. Интересуваш се, прилагаш наученото и виждаш положителните резултати от труда си. Започваш да се замисляш дали да не смениш попрището си и да превърнеш оптимизацията от интересно занимание в своя професия. Ако е така, гледай записа на безплатния курс, организиран от „SoftUni Digital”. Полезен ти е, защото не само научаваш откъде да започнеш, но и:

какви умения и качества са ти нужни, за да си успешен SEO специалист;
какво ти предстои, ако решиш да се развиваш в сферата.

В края на обучението ще си наясно дали професията е за теб, или не.
За кого е подходящо събитието.

За всички, които виждат своята реализация в Search Engine Optimization.

Лектор

Александър Енчев е част от екипа на „Netpeak Bulgaria“ през последната година и половина. Започва да се увлича по Search Engine Marketing и постепенно превръща SEO в свое основно занимание.

Събитието е без такса, с предварителна регистрация.

Кариерно събитие „Кошер“ 2020
2020-09-17 | Интер Експо Център, бул. "Цариградско шосе" 147, София
Търсиш ново професионално предизвикателство, искаш да се срещнеш с вдъхновяващи лектори или да придобиеш нови знания и умения? „Кошер“ 2020 не само ти осигурява всичко това, но и

ти представя интересни бизнес личности;
дава ти възможност да се запознаеш с топ компании, които предлагат свободни работни позиции.

Какво да очакваш?
Тазгодишното издание те среща с над 30 лектора и с над 50 фирми.
Активностите са разделени в 6 направления:

Corporate Hive – вземи участие, ако си завършил образованието си в чужбина и търсиш работа в България;
Program Hive – лектори споделят с теб своя вдъхновяващ опит и те мотивират да постигнеш целите си.
Talent Lab – усъвършенстваш професионалния си профил и разбираш как да търсиш работа в България, как да се представяш успешно в публичното пространство и др.
Buzz Hive – срещаш се с интересни личности, с които обменяш опит, идеи и контакти.
Hot Hive – научаваш повече за различни иновативни български продукти.
Skills Lab – участваш в интерактивни работилници, за да придобиеш нови умения.

Всеки модул предлага съответна програма, която можеш да разгледаш на сайта на организаторите.
За кого е подходящо събитието

За хора, търсещи нова работна позиция, нови контакти или предизвикателства.

Лектори

Лекторите са успели в своите професии личности, които споделят с теб своята вдъхновяваща история и разказват за пътя, по който са изминали. Част от тях са:

Кристина Баксанова – главен редактор BTV;
Филип Захариер – главен готвач и писател;
Теодор Рачев – съосновател на „Hobo“;
Даниел Ненчев – журналист и продуцент и др.

Виж кои други лектори ще срещнеш там.
Събитието е без такса, с предварителна регистрация.

Ако ти се иска да присъстваш, но не можеш, гледай онлайн от 10.00 до 17.00 часа, където и да се намираш.

Семинар за онлайн търговия „E-Commerce Annual Summit 2020“
2020-09-24 | Интерпред, бул. "Драган Цанков" 36, София, Bulgaria
Ако си собственик на бизнес, вероятно имаш наблюдение върху продажбите преди, по време на и след пандемията. Забеляза ли как част от бизнесите успяха да се просъществуват, защото се увеличиха онлайн продажбите им? Ако ти самият вече си преместил част от търговията си онлайн, посети събитието, за да разбереш от специалисти не само как да привличаш и задържаш клиенти, но и как да разрастваш бизнеса си.
От лекторите на „E-Commerce Summit“ научаваш как да:

се възползваш от маркетплейсите максимално;
разшириш обхвата на бизнеса си;
изградиш бранда си;
управляваш продажбите и доставките си по-лесно и др.

Разбираш и какви са актуалните тенденции в електронната търговия. Разгледай програмата на семинара, за да получиш по-голяма яснота относно предстоящите теми.
Събитието те среща с едни от водещите имена в електронната търговия, а кафе паузите са полезни и интересни, защото създаваш нови бизнес контакти.
Тази година организаторите предвиждат различни уъркшопи, благодарение на които да затвърдиш получените знания.
При регистрацията можеш да заявиш, че искаш да получиш допълнителни бонуси. Общата им стойност е 200 €. Те са предоставени от „Beluga IT“ и са за:

Одит на сайт.
Автоматизиране на процеси в електронната търговия.

За кого е подходящо събитието

За собственици на бизнес, които искат да се развиват онлайн.

Лектори

Лекторите са едни от най-успешните имена в електронната търговия в страната. За разбереш кои са те в тазгодишното издание, разгледай страницата на събитието.

Входът е платен, с предварителна регистрация.
Билетите са три вида:

Онлайн – 100 лв.
Присъствен – 200 лв.
Пакет за трима – 499 лв.

Конференция Digital4Plovdiv 2020
2020-09-24 - 2020-09-25 | Digital4Plovdiv, бул България 97, Пловдив, Bulgaria
Digital4Plovdiv е ежегодна дигитална конференция, която те среща със:

специалисти в областта на маркетинга и рекламата;
основатели на дигитални агенции;
счетоводители;
SEO оптимизатори и др.

Всички те споделят с теб своя опит и знания, за да ти помогнат да развиеш онлайн бизнеса си.
В рамките на два дни научаваш какви са основните специфики на дигиталния маркетинг и изискванията относно електронната търговия.
Лекторите споделят с теб своите познания относно:

копирайтинга – разбираш кои текстове са продаващи;
маркетинга за социални мрежи – получаваш съвети за успешна реклама в социалните мрежи;
логистиката – научаваш какво ти е нужно за продажба и доставка на международния пазар;
счетоводството – запознаваш се с изискванията за защита на личните данни.

Разгледай програмата, за да разбереш точно кои теми ще се дискутират по време на конференцията.
За кого е подходящо събитието

За собственици на малък и среден бизнес, позициониран онлайн.

Лектори

Лекторите са специалисти в областта на маркетинга, рекламата и електронната търговия. Виж кои са те в сайта на събитието.

Входът е платен, с предварителна регистрация.

Цената е без включено ДДС.
Можеш да закупиш билет за един от двата дни, а цената му е 140 лв. без ДДС.

Онлайн обучение „Блоговете - корпоративни и лични - безценен инструмент за онлайн позициониране“
2020-09-28 19:00 - 21:00
Колебаеш се, все още, дали поддържането на фирмен блог си заслужава усилието и времето. Изгледай това обучение, после ще ти е по-лесно да вземеш решение. Ще разбереш защо блогът е силен инструмент за привличане на клиенти и как да:

подбереш подходящата платформа за него;
създаваш съдържанието си така, че да привличаш повече посетители;
дистрибутираш готовото съдържание.

Това са само част от темите, които ще дискутират лекторите.
За кого е подходящо събитието

За маркетолози, копирайтъри и собственици на бизнес

Лектори

Марио Пешев е създател на „DevriX“ – WordPress агенция, която попада в топ 20 в света. Лектор и активен блогър – списва mariopeshev.com. Марио Пешев е и специалистът, който води рубриката в „Свободна практика“ „Питай програмист“.
Жюстин Томс е основател на агенция „ABC Design & Communication“ и е сред пионерите в дигиталния маркетинг. Автор на редица книги за маркетинг и е преподавател в НБУ и „SoftUni Digital“.

Записът на лекцията е безплатен, с предварителна регистрация.

Среща-разговор „Тя във Варна“
2020-09-29 19:00 - 21:00 | The Social Teahouse, ул. Преслав 53, Варна
Ако харесваш личните истории, посети „Тя във Варна“. Форматът те среща с активни жени, които споделят с теб трудностите, но и хубавите моменти, през които са преминали в своя професионален път. Историите им са искрени, разказани от първо лице, затова имат силата да вдъхновяват аудиторията.
Тазмесечното издание ще ти е интересно, ако искаш да разбереш:

каква е цената на това да следваш вътрешните си пориви и да изоставиш сигурното работно място;
как да намериш баланса между професионалното развитие и личния живот.

Жените, с които те среща събитието този месец, са:

Ирина Кръстева – автор на книги и мотивиращи статии, чиято цел е да помага на жените да се вгледат и обърнат поглед към своята женственост. Тя е създател на „Jasmine Woman’s Spirit House“.
Росица Бърдарска – майка, съпруга и професионалист, който от години работи с деца и младежи в творчески клубове и различни школи. Участва в проекти в сферата на комуникациите, творческото писане и публичното представяне.

За кого е подходящо събитието

За всички дами, които търсят вдъхновение или подкрепа за новите си начинания.

Входът е безплатен, с предварителна регистрация.

Онлайн обучение „Правни въпроси при стартиране и управление на бизнес“
2020-09-29 19:00 - 21:00
Решил си, че искаш да работиш за себе си или си открил пазарна ниша, в която можеш да се впишеш. Обмисляш да създадеш свой бизнес и в момента разучаваш изискванията. Не забравяй, че трябва да си добре запознат с някои правни казуси, за да си спестиш редица главоболия в последствие. Гледай безплатното излъчване на семинара, за да намериш отговор на най-често задаваните въпроси преди стартиране на бизнес.
По време на събитието лекторът коментира темите за:

данъците и осигуровките;
видовете трудови договори;
регистрацията на фирма;
отношенията с контрагенти – как да се предпазиш от измами и др.

За кого е подходящо събитието

За хора, стартиращи собствен бизнес.

Лектор

Катерина Лютакова е адвокат с богат опит – работила е в едни от големите кантори в страната, а към момента е специалист на свободна практика. Тя е и лектор по правна тематика.

Събитието е без такса, с предварителна регистрация.

6-ти eCommCongress - Свързани точки | Ел. търговия
2020-10-01 | Интер Експо Център, бул. "Цариградско шосе" 147, София
Ако се занимаваш с онлайн продажби, вероятно си установил вече какви са предимствата на конференциите за електронна търговия. Полезни са, защото разбираш какви са актуалните тенденции в сферата. Съобразявайки се с тях, удовлетворяваш в немалка степен и потребителския интерес, а това води и до привличане на повече потенциални клиенти. Подобна интересна конференция е „eCommerceCongress“.
От лекторите научаваш повече за:

Дигиталния маркетинг – защо активността в различните комуникационни канали е важна за твоя бизнес.
SEO оптимизацията – как да оптимизираш съдържанието си, за да се класираш по-напред в Google.
Бек-офис операциите – как максимално да улесниш работа в склада и цялостната подготовка за изпращане на продуктите.

Имаш достъп до 3 отделни зони, които ти дават възможност да се срещнеш със специалисти в областта на електронната търговия и да превърнеш някои от тях в бъдещи партньори.
Ти, както и всички останали участници, получавате:

Безплатна онлайн книга с добри практики от електронната търговия.
20+ идеи за генериране на полезно съдържание.
Ваучер на стойност 50 лв. от хостинг компанията ICN.bg.
Възможност за участие в томболи.

За кого е подходящо събитието

За настоящи и бъдещи собственици на бизнес, както и за хора, които искат да създадат нови професионални контакти.

Лектори

Лекторите са специалисти в областта на електронната търговия и дигиталния маркетинг, както и основатели на успешни български платформи за онлайн продажби. Научи кои са те от сайта на събитието.

Входът е платен, с предварителна регистрация.

Онлайн обучение „Дигитален маркетинг за стартиращ бизнес, малки и средни фирми“
2020-10-02 17:00 - 2020-11-30 19:00
Да развиваш и поддържаш собствен бизнес е особено трудно в началото, когато се налага да правиш всичко сам. Не можеш да платиш на съответните специалисти и трябва да се справяш някак. Нужни са ти познания в създаването на онлайн съдържание, поддръжката на социални мрежи и маркетинг въобще. Прегледай програмата и помисли дали да не се включиш в това обучение, ще ти е от полза. Целта му е да придобиеш представа как да използваш различните канали за комуникация, за да привличаш потенциални клиенти.
Курсът се провежда в рамките на месец, а Жюстин Томс научаваш повече за:

Сайта – какви са изискванията за достигане до повече потребители.
Социалните мрежи – как да поддържаш потребителския интерес.
Имейл маркетинг – законовите ограничения и добри практики.
Дигитален микс – как да комбинираш различните комуникационни канали.
Брандинг – как да изградиш дигитален бранд.

Ако решиш да участваш, нужна ти е регистрация в платформата ZOOM. Часовете се провеждат онлайн всеки петък.
За кого е подходящо събитието

За собственици на бизнес, които сами създават съдържанието за сайта и социалните мрежи.

Лектор

Жюстин Томс е един от пионерите в маркетинга и създател на дигитална агенция ABC Design & Communication. Преподавател е в НБУ и SoftUni Digital. Автор е и на редица статии и няколко книги в областта на маркетинга.

Входът е платен, с предварителна регистрация.

Онлайн обучение „Social Media Marketing“
2020-10-05 19:00 - 2021-02-22 22:00
Знаеш, че профилите и страниците в социалните мрежи са средство за привличане на клиенти. За да насочиш обаче Фейсбук и Инстаграм потребителите към бизнеса си, трябва да следваш конкретни правила. Базовите познания за тях получаваш най-бързо от специализираните курсове. Подобно полезно обучение е „Social Media Marketing“, организиран от „SoftUni Digital“.
Основната му идея не е да ти предостави суха материя, а упражнения с практическа насоченост, за да се научиш да прилагаш получените знания на практика.
В края на няколкомесечното обучение ще можеш да:

анализираш конкуренцията си;
създаваш съдържание за социалните мрежи;
реализираш успешни рекламни кампании, включително и с инфлуенсъри.

Курсът се провежда само онлайн. След всеки час получаваш запис на лекцията, освен това имаш и достъп до затворена Фейсбук група с курсистите.
Когато обучението приключи, явяваш се на изпит, а ако оценката ти е достатъчно висока, получаваш сертификат.
Обучението е разделено на два модула:

Instragram – провежда се през октомври и ноември 2020.
Facebook – провежда се през януари и февруари 2021.

Запиши се до 03.10.2020 г.
За кого е подходящо събитието

За собственици на бизнес, които сами поддържат профилите/страниците на фирмите си в социалните мрежи и начинаещи маркетолози.

Лектори

Велизар Величков – дълго време е част от голямото семейство на Grabo.bg, Opoznai.bg и др. В последствие става оперативен директор в 1ForFit в България. Компанията в момента е единствения SMB партньор на Facebook за страната.
Десислав Георгиев – основател и изпълнителен директор на 1ForFit. Компанията разработва дигитални решения за здравословно хранене и тренировъчни режими. В момента продава в над 170 страни. Пак напомняме, че е единствен SMB партньор на Facebook за България.
Петър Владимиров – маркетолог и създател на дигитална агенция PVDigital. Разработвал е дигитални стратегии за редица бизнеси, сред които METRO, Mustela, Smirnoff и др. Лектор е и на различни дигитални събития.

Входът е платен, с предварителна регистрация.

Организиране и провеждане на ефективни бизнес срещи
2020-10-14 13:00 - 17:00
Собственик на бизнес си или мениджър и често ти се налага да провеждаш срещи с клиенти? Обучението ти помага да усъвършенстваш уменията си и да придобиеш увереност, че се справяш добре. Подходящо е за теб, ако мислиш, че има какво да подобриш в представянето си.
По време на семинара научаваш как успешно да организираш събития и как да провеждаш бизнес срещи с клиенти, партньори или с екипа си.
Събитието се провежда в няколко града:

Стара Загора – 14.10.20 г.
Варна – 21.10.20 г.
Бургас – 22.10.20 г.
София – 28.10.20 г.
Видин – 29.10.20 г.

Информирай се за местата и часовете на провеждане, включително и за Стара Загора, от сайта на „Амма Консулт“.
За кого е подходящо събитието

За мениджъри и собственици на бизнес.

Лектор

Филипа Иванчева е бизнес консултант, с дългогодишен опит в сферата на продажбите. Управител е на консултантска фирма „Амма Консулт“.

Входът е платен, с предварителна регистрация.

Digital conference – “DigitalK”
2020-10-15 - 2020-10-16 | Paradise Center, бул. Черни връх 100, София, Bulgaria
You are entrepreneur or a digital specialist? “DigitalK” is for you. If you visit it, you have access to workshops bursting with practical advice, and plenty of networking opportunities. One of the benefits for you is to re-invent your company and make it competitive for a brand new world.
The lecturers are talking about:

How the pandemic changed the way you work and do business.
Online shopping implications.
Anatomy of the new world.
Transforming brand behavior to win in a post-pandemic world.

Check the program of the event to see all the topics that will be discussed.
“DigitalK” is two days event. Day One is live and online and day Two is only online.
Who is the event suitable for

For business owners, entrepreneurs and marketers.

Lecturers

Speakers are global business leaders, founders, investors and marketing specialists with extensive experience in international companies.

Тhe entrance is paid, with preliminary registration.

Онлайн обучение „Кариера със смисъл“
2020-10-19 20:00 - 21:00
Важно ли е за теб да изпитваш удовлетворение в края на работния ден? Да знаеш, че допринасяш по свой начин за общото благо? Ако отговорът е „да“, но не усещаш, че действията и желанията ти са в синхрон, включи се в събитието. Предназначено е за хора, които търсят не само кариера, но и смисъл зад нея.

Уебинарът е подходящ за теб, ако често се питаш:

Как да бъдеш полезен не само на себе си, но и на другите?
С какво трябва да се съобразиш, ако искаш да се преквалифицираш?

Лили Георгиева ти помага да отговориш на тези и много други въпроси, свързани със смисъла на ежедневната ти работа и собственото ти развитие, които вероятно си задаваш.
Лектор

Лили Георгиева е консултант по кариерно развитие. Автор е на тематичните книги „Стани своя най-важен проект“ и „От любов към себе си“.

Входът е свободен – във Фейсбук страницата на събитието.

Уебинар „SuperTalks 017: СуперСилите, които ни направиха СуперХостинг“
2020-10-22 17:00 - 18:00
Решаваш да създадеш собствен бизнес. Как да го направиш? Как да изградиш добра връзка със своите клиенти, базирана на доверието? Отговори на тези въпроси получаваш от основателите на SuperHosting.bg по време на уебинара. Брандът навършва 15 години и по този повод неговите двигатели Любомир Русанов и Методи Дреновски ти разказват за своите успехи, неуспехи и за това как са изградили една от най-добрите хостинг компании.
Те споделят с теб:

какво се е променило за тези 15 години;
как да бъдеш сред от най-добрите в своята ниша;
как да изградиш добър екип;
кое е най-важното при обслужването на клиенти.

За кого е подходящо събитието

За всички, които създават собствен бизнес и искат да се учат от успешните фирми.

Лектори

Любомир Русанов и Методи Дреновски са основатели на SuperHosting.bg.

Събитието е без такса, излъчва се на живо във Фейсбук страницата на компанията.

Онлайн обучение „Маркетинг на нов продукт с нулев бюджет“
2020-10-22 19:00 - 21:00
Планираш да стартираш собствен бизнес – имаш малък капитал и искаш да го инвестираш в нещо свое, което да ти носи печалба. Но ресурсът ти е ограничен. Хем искаш да достигнеш до повече хора, хем нямаш възможност да заплатиш на маркетолози, които да ти помогнат в начинанието. Решението е да разчиташ на уменията и знанията, които придобиваш постепенно, за да привлечеш повече клиенти. Ако всичко това е валидно за теб, обучението ти е полезно, защото научаваш:

Как да достигаш до повече хора без да влагаш финанси.
Кога е добре да залагаш на минимален бюджет и кога – да инвестираш повече средства.

Лекторът споделя с теб и реален пример за медийно отразяване без каквито и да е финансови вложения.
За кого е подходящо събитието

За собственици на малък бизнес с ограничен бюджет.

Лектор

Жасмина Гевезиева е с над 9-годишен опит в сферата на дигиталния маркетинг и е създател на „Binge OFF“ – онлайн платформа за здравословен начин на живот и марката протеинови бонбони без захар „Cardinal Bites“.

Записът на събитието е безплатен, с предварителна регистрация.

Уебинар „Marketing Hype 19: Социалната отговорност – стратегия за по-добро утре“
2020-10-29 19:00 - 20:00
Какво е мнението ти за брандовете, които подкрепят конкретна социална кауза? Единствено маркетингов трик ли е това? Уебинарът ти е полезен, ако си маркетолог, защото отговаря на много от въпросите ти относно връзката между компаниите и социалните каузи. От лектора разбираш:

Защо каузите са необходими на брандовете?
Как фирмите да избягат от убеждението, че социалната отговорност е маркетингово средство?
Каква е границата между показността и автентичността?
Какво е влиянието на пандемията върху КСО сектора?

За кого е подходящо събитието

За начинаещи и напреднали маркетолози и собственици на бизнес.

Лектор

Гергана Иванова, управляващ партньор в „The Smarts Group“. Опитът ѝ в сферата на рекламата е над 20 години, а самата агенция е носител на множество български и чуждестранни награди.

Входът е без такса, с предварителна регистрация.

Курс по програмиране
2020-11-01 18:30 - 2021-07-31 20:30 | Гнездото Coworking, ул. "Кокиче" 14, Враца, Bulgaria
Ако живееш във Враца или региона и се интересуваш от развитието на IT технологиите, запиши дългосрочния курс, организиран от „Враца софтуер общество“.
Няма значение дали си ученик и вече си избрал програмирането за своя бъдеща професия, или до момента си се развивал в някаква сфера, но искаш да се преквалифицираш. Във всеки от случаите курсът е подходящ за теб – създаден е за начинаещи и няма възрастови ограничения. Важно е да си мотивиран и да си наясно, че обемът от информация е много, затова трябва да полагаш доста усилия.
Ако се включиш, преминаваш през четири нива на обучение:

Първо ниво – научаваш основите на програмиране с PHP и базисното за Java езика.
Второ ниво – работиш с MySQL и PHP уеб базирани приложения.
Трето ниво – разбираш основите на front-end програмирането.
Четвърто ниво – създаваш различни уеб приложения.

Курсът е с практическа насоченост и основно залага на упражненията, а всяко ниво завършва с изпит.
Получаваш сертификат за участие в зависимост от представянето си. Организаторите ти дават възможност да работиш и по реален проект за НПО, ако си сред най-добрите курсисти.
Кандидатстването се извършва в няколко етапа – след като заявиш участие, се налага да се справиш с предварителен тест и самостоятелна задача, за да достигнеш до интервюто. Можеш да кандидатстваш до 16 октомври.
За кого е подходящо събитието

За ученици, които имат интерес към сферата, както и за хора, които искат да се преквалифицират.

Обучението е платено, с предварителна регистрация.

Цената на всеки модул е 230 лв., а ако заплатиш за два – 420 лв. Получаваш пълна стипендия, ако се представиш отлично.

Онлайн курс "Психология на маркетинга" - част 1
2020-11-02 18:30 - 2020-12-02 21:00
Ако се развиваш в сферата на маркетинга и рекламата, за теб е важно да знаеш какви са мотивите, които подтикват потребителя към конкретно действие. Ето защо и курсът ти е полезен – помага ти да разбереш какви са основите на пазарното поведение и как да създаваш успешни маркетингови програми.
От лектора научаваш още:

как разказът въздейства върху потребителите;
как потенциалните клиенти взимат решения;
какво е влиянието на социалната среда и др.

Курсът е съставен от два модула – подробности за втория получаваш в процеса на обучение. Занятията се провеждат онлайн, съобразно предпочитанията на участниците.
Ако завършиш успешно, получаваш сертификат от НБУ.
За кого е подходящо събитието

За маркетолози и копирайтъри.

Лектор

Димитър Трендафилов е преподавател в НБУ, д-р в областта на развитието на търговските марки. Той е главен асистент и програмен консултант на програмите „Маркетинг“ и „Маркетинг мениджмънт“ в НБУ, а от 2018 г. е заместник-ректор по международната дейност на университета.

Събитието е с такса, с предварителна регистрация на следните координати:

Тел.: 0884 824542, 02/ 8110 110 (опция 6);
Мейл: uppo@nbu.bg.

Бизнес академия за стратиращи предприемачи - Враца
2020-11-03 19:00 - 2021-02-02 21:00 | Гнездото Coworking, ул. "Кокиче" 14, Враца, Bulgaria
Предприемач си по дух и винаги си знаел, че работата на нормиран работен ден не е за теб. Опитвал си да развиеш нещо свое, но без особен успех. Или си мечтаеш за собствен бизнес, но не се престрашаваш да направиш първата крачка, не знаеш откъде да започнеш. Запиши се за обучението, ако живееш във Враца и региона. То ти дава яснота как да превърнеш своята идея в реален проект.
Провежда се в рамките на 13 седмици. За това време научаваш как да:

развиеш своята идея;
проучиш пазара;
изградиш маркетингов план;
намериш потенциални клиенти;
определиш цена за продуктите/услугите си;
създадеш оптимален финансов план;
организираш счетоводството си;
формираш екип;
регистрираш фирма и работиш с институциите;
водиш успешно преговори.

В последната седмица представяш и защитаваш своя бизнес план пред жури.
Вследствие на извънредното положение броят на участниците е сведен до 16.
Ако имаш въпроси, свържи се с организаторите на телефон 0888 741 954 и мейл rasmb.vratsa@gmail.com.
За кого е подходящо събитието

За хора, които искат да създадат собствен бизнес.

Лектори

Част от лекторите са предприемачи, развили свой успешен бизнес. Научи повече за тях от сайта на BASE.

Обучението те среща още с:

Елеонора Негулова – председател на Националното сдружение на малкия и среден бизнес.
Недялко Дервенков – изпълнителен директор на BESCO – Българската стартъп асоциация.

Входът е без такса, с предварителна регистрация.

Запиши се не по-късно от 03.11.2020 г.

Конференция „Ecommerce and Retail Summit: Restart, Reconnect, Rechain“
2020-11-05 | Sofia Event Center, бул. "Черни връх" 100, София, 1407, Bulgaria
Имаш собствен бизнес и искаш да знаеш как ще се развива ритейл секторът в бъдеще. Вероятно и ти, като много други, се питаш дали преминаването към онлайн търговия е трайна тенденция и как да се адаптираш спрямо случващото се. Ако е така, събитието ти е полезно. Акцентът му е върху вече променящата се среда – как да се справиш с настоящето и да посрещнеш подготвен бъдещето.
Посети обучението, за да разбереш:

как да се възползваш от пост-пандемичната обстановка;
как се променя потребителското поведение;
какво е влиянието на технологиите в ритейл сектора през последните месеци;
защо да въведеш онлайн плащане и какви са евентуалните проблеми със сигурността.

Събитието е от хибриден тип – можеш да решиш дали ще участваш на живо или ще го следиш онлайн.

Хибриден билет – 144 лв.
Премиум онлайн билет – 84 лв.
Онлайн билет – 60 лв.

Виж какво включва всеки от тях в сайта на конференцията.
За кого е подходящо събитието

За собственици на малък и среден бизнес.

Лектори

Лекторите са основатели, мениджъри и маркетинг експерти в едни от големите компании в страната.

Входът е платен, с предварителна регистрация.

Експо „Моите пари“: „Дигитализирай твоите финанси“ - онлайн издание
2020-11-13 - 2020-11-14
Ако се интересуваш от инвестиции, това е едно от събитията, които трябва да посетиш. Тазгодишното му издание е от хибриден тип (на живо и онлайн), а темата е „Дигитализирай твоите финанси“. Полезно ти е, защото финансови експерти обсъждат с теб и другите участници адаптацията на компаниите в дигиталната трансформация.
Основните въпроси, които лекторите засягат, са:

Спестяванията и инвестициите по време на криза.
Тенденции при инвестирането в недвижими имоти.
Дигитализация на финансите.

Важно е да знаеш, че само говорителите и ограничен брой участници присъстват на живо. Всички останали се включват онлайн.
Дистанционният достъп ти дава възможност да следиш живите излъчвания, да участваш във виртуалните работилници и да се консултираш с финансови експерти.
Живото участие ти дава и достъп до дискусии в малки групи, както и възможност за участие в игри с награди.

За кого е подходящо

За предприемачи, инвеститори и всички, които искат да научат как да увеличат личните си финанси.

Лектори

Лектори са финансови експерти в банки и водещи компании. Разбери кои са те от сайта на събитието.

Входът е свободен, ако присъстваш онлайн. Регистрацията е задължителна.
Ако избереш да участваш на живо, закупуваш билет на стойност 38.00 лв.

UX Sofia 2020 – online conference
2020-11-17 - 2020-11-20
The UX Sofia 2020 conference presents you the new trends in the world of design. Lecturers give you useful information and enrich your knowledge of UX design.
Some of the topics that will be discussed are:

Social change and design.
UX proof website.
Digital “banking”.
The indispensable principles of designing complex, data-intensive interfaces and more.

In addition to lectures, the seminar provides interesting workshops and a discussion section.
The topics of the workshops are:

How to do UX testing – learn how to improve the experience of users, to raise satisfaction and increase conversion.
Quantum Design II – it is a practical sequel to the “Quantum design” session and helps you to understand how the object-oriented analysis improves the way you design.
Embodied UX: A recipe to build your next workshop – the training focuses on
building events tailored to your vision for them. You use UX practices to set the design foundation for your next event.
Principles of designing complex interfaces – you learn practical techniques for designing complex digital products. You also learn how to create strong user experiences despite the functional requirements.

The workshops are held on 17 th , 18 th and 19 th of November.
Who is the event suitable for

For designers.

The lecturers

The lecturers are entrepreneurs, founders of digital agencies, designers. Who are they – check the website for more information.

Admission is paid, with pre-registration.

You can participate in one or several days of the conference. The total price for participation in the seminar and workshops is BGN 960. You can buy an individual ticket for each workshop. For more information – visit the website of the event.

Онлайн обучение „SuperTalks 019: Значението на дизайна за твоя уебсайт“
2020-11-19 16:00 - 17:00
Ако развиваш собствен онлайн бизнес, вероятно си наясно, че дизайнът е от съществено значение. Добрите дизайнерски решения могат да задържат посетителя, а лошите – да го накарат да затвори страницата. Но как да се справиш сам, ако бюджетът не ти позволява да разчиташ на професионални услуги? Отговор на този въпрос можеш да получиш от много места, включително и от платени и безплатни обучения. Полезен ти е и епизод 19 от поредицата „SuperTalks“. Отдели му от времето си, за да получиш ценни насоки за дизайна на твоя сайт.
От лектора разбираш:

как да извлечеш максимума, ако използваш готови шаблони;
кои елементи са задължителни;
кога можеш да се справиш сам и кога трябва да се обърнеш към професионалист и др.

За кого е подходящо събитието

За блогъри и собственици на онлайн магазини.

Лектор

Борил Караиванов е художник по образование с дългогодишен стаж в областта на уеб дизайна. Лектор и преподавател е в семинари и работилници. Той е и дизайнерът, който изгражда визуалния облик на „СуперХостинг.БГ“.

Записът е безплатен, гледай го във Фейсбук страницата на хостинг компанията.

Future Makers 2020 – онлайн издание
2020-11-21 08:30 - 2020-12-15 21:00
Ако си ученик, студент или младеж, който все още не е наясно в коя професионална сфера да направи своите първи стъпки, това онлайн събитие е за теб. Целта му е да ти помогне да планираш своята реализация. Как? Среща те с млади и вдъхновяващи хора, направили първите си крачки в кариерното развитие.
Събитието е разделено на три модула:

Презентации – лекторите разказват личните истории, които са ги отвели до призванието им.
Работилници – специалисти споделят с теб какви са уменията, които трябва да притежаваш, за да постигнеш успех в конкретна сфера.
Срещи с организатори и компании, които ти предлагат възможност за професионално развитие.

Програмата на Future Makers е разнообразна. Разгледай я и разбери кои са лекторите, които ще споделят с теб своя опит.
Много полезни са и работилниците. Представят ти специалисти в различни области, а темите, които се обсъждат, са:

Как да успееш в креативната индустрия – с теб говори Димитър Петров, основател на „Студио Змей“.
Как да изградиш личен бранд, докато си студент – своя опит споделя Стилиян Запорожанов, основател на „DigitalPRO“.
Create a vision for your future – среща с дизайнера Ивелина Гаджева и създателя „Clearing Purpose Framework“ – Джоана Мао.
Какво е да си фрийлансър и как да успееш на свободна практика – пред теб застава Иванка Могилска, копирайтър и създател на блога „Свободна практика“.
Как да изградиш успешна кариера, съобразена с личността ти – разговор с кариерния консултант Мария Тонева и маркетинг експерта Мартина Банкова.

Работилниците са обособени като отделни уебинари. Провеждат се в различни дни от 19 часа в платформата ZOOM. Датите на излъчване можеш да научиш от програмата.
Презентационната част и изложението на организации се провеждат на 21 ноември – през целия ден.

За кого е подходящо събитието

За младежи, които все още не са поели по своя професионален път.

Лектори

Лекторите са вдъхновяващи хора, които се развиват в сферата на: технологиите, журналистика, доброволчеството, предприемачестото и др.

Входът е свободен, с предварителна регистрация, ако искаш да получиш достъп до видео материалите и да се срещнеш с представители на различни компании.
Ако не желаеш да се регистрираш, гледай събитията безплатно във Фейсбук страницата на NEXTSTEP.
